Държавен вестник, бр. 68, 2016 г., стр. 15

БРОЙ  68	
Д Ъ Р Ж А В Е Н  В Е С Т Н И К 	
СТР.  15  
ответствие с алинеи 1 – 5 по-горе, следва 
да се предоставя на Механизма за обмен на 
информация за достъпа и разпределението 
на ползите с оглед насърчаване на взаимо­
действието и координацията при изграждане 
на капацитета и развитието в областта на 
достъпа и разпределението на ползите.
Член 23
Трансфер на технологии, съдействие и съ­
трудничество
В съответствие с членове 15, 16, 18 и 19 
от Конвенцията страните си съдействат и 
сътрудничат в програми за технически и 
научни изследвания, включително биотех­
нологични изследователски дейности, като 
средства за постигане на целта на настоящия 
Протокол. Страните се задължават да подпо­
магат и насърчават достъпа до и трансфера на 
технологии към развиващите се страни, по-
специално към най-слабо развитите страни 
и малките островни развиващи се държави 
сред тях и страни с икономики в преход, с 
цел развитието и укрепването на стабилна и 
жизнеспособна технологична и научна основа 
за постигане на целите на Конвенцията и на 
настоящия Протокол. Когато е възможно и 
целесъобразно, тези съвместни дейности се 
извършват във и със страната или страните, 
предоставящи генетичните ресурси, която 
е/които са страна/страни на произход на 
тези ресурси, или страна или страни, при­
добили генетични ресурси, в съответствие 
с Конвенцията.
Член 24
Държави, които не са страни по Протокола
Страните насърчават държави, които не 
са страни по настоящия Протокол, да се 
придържат към настоящия Протокол и да 
допринасят с необходимата информация 
към Механизма за обмен на информация за 
достъпа и разпределението на ползите.
Член 25
Финансов механизъм и ресурси
1. При обсъждане на необходимите финан­
сови ресурси за прилагането на настоящия 
Протокол страните вземат предвид разпоред­
бите на член 20 от Конвенцията.
2. Финансовият механизъм на Конвен­
цията е също така финансов механизъм на 
настоящия Протокол.
3. За целите на изграждането на капацитет 
и развитие, посочени в член 22 от настоя­
щия Протокол, Конференцията на страните, 
служеща като среща на страните по насто­
ящия Протокол, като осигурява насоки за 
финансовия механизъм, посочен в алинея 2 
от настоящия член, взема предвид нуждите 
от финансови ресурси на развиващите се 
страни, по-специално на най-слабо развитите 
страни и малките островни развиващи се 
държави сред тях и на страни с икономики 
в преход, както и нуждите от капацитет 
и приоритетите на коренните и местните 
общности, включително жените в рамките 
на тези общности.
4. По смисъла на алинея 1 от настоящия 
член страните вземат предвид нуждите на 
развиващите се страни, по-специално нуж­
дите на най-слабо развитите страни и мал­
ките островни развиващи се държави сред 
тях и на страни с икономики в преход, при 
техните усилия за определяне и прилагане 
на изискванията за изграждане на капаци­
тет и развитие за целите на прилагането на 
настоящия Протокол.
5. Насоките по отношение на финансовия 
механизъм на Конвенцията в съответните 
решения на Конференцията на страните, 
включително тези, одобрени преди приема­
нето на настоящия Протокол, се прилагат, 
mutatis mutandis, към разпоредбите на насто­
ящия член.
6. Развитите страни могат също така да 
осигурят, а развиващите се страни и стра­
ните с икономики в преход да се възползват 
чрез двустранни, регионални и многостран­
ни канали от финансови и други ресурси за 
прилагането на разпоредбите на настоящия 
Протокол.
Член 26
Конференция на страните, служеща като 
среща на страните по настоящия Протокол
1. Конференцията на страните служи като 
Среща на страните по настоящия Протокол.
2. Страните по Конвенцията, които не са 
страни по настоящия Протокол, могат да 
участват като наблюдатели във всяка среща 
на Конференцията на страните, служеща 
като среща на страните по Протокола. Ко­
гато Конференцията на страните служи като 
среща на страните по Протокола, решенията 
по настоящия Протокол се вземат само от 
тези, които са страни по него.
3. Когато Конференцията на страните 
служи като среща на страните по настоящия 
Протокол, всеки член на Бюрото на Конфе­
ренцията на страните, представляващ страна 
по Конвенцията, но която същевременно не 
е страна по Протокола, се заменя от член, 
избран от и измежду страните по настоящия 
Протокол.
4. Конференцията на страните, служеща 
като среща на страните по настоящия Про­
токол, извършва редовен преглед на прила­
гането на Протокола и в рамките на мандата 
си взема необходимите решения в подкрепа 
на ефективното му прилагане. Тя изпълнява 
функциите, предписани и от Протокола, и: